Zeci de soldați din Coreea de Nord au intrat în zona demilitarizată de la granița spre Sud. Mai mulți au fost răniți și uciși
Armata sud-coreeană a tras mai multe focuri de avertisment când soldați nord-coreeni au fost văzuți traversând linia de demarcație militară din apropiere de graniță, marți, 18 iunie. În altă zonă a graniței, alții au fost răniți sau uciși de explozia unor mine terestre în zona care separă cele două țări. Totul s-a întâmplat cu doar câteva ore înainte de vizita lui Vladimir Putin în Coreea de Nord.